Smernica vedúceho Úradu vlády Slovenskej republiky
 číslo 1/2010  zo dňa 18.1.2010, ktorou sa mení a dopĺňa smernica vedúceho Úradu vlády Slovenskej republiky č. 3/2009 o poskytovaní dotácií v pôsobnosti Úradu vlády Slovenskej republiky v znení smernice vedúceho Úradu vlády Slovenskej republiky č. 5/2009

Čl. I

Smernica vedúceho Úradu vlády Slovenskej republiky č. 3/2009 o poskytovaní dotácií v pôsobnosti Úradu vlády Slovenskej republiky v znení smernice vedúceho Úradu vlády Slovenskej republiky č. 5/2009 sa mení a  dopĺňa takto:

1. Čl. 2 sa dopĺňa  odsekom  5,  ktorý znie: „(5) Ak sa poskytnutie dotácie požaduje na vyhotovenie rozmnoženiny diela, verejné rozširovanie originálu diela alebo jeho rozmnoženiny predajom alebo inou formou prevodu vlastníckeho práva, verejné rozširovanie originálu diela alebo jeho rozmnoženiny nájmom alebo vypožičaním, spracovanie, preklad a adaptáciu diela, zaradenie diela do súborného diela, verejné vystavenie diela, verejné vykonanie diela alebo verejný prenos diela, podmienkou poskytnutia dotácie je potvrdenie o vydaní práva k predmetnému dielu podľa osobitného predpisu^1a).“.

2. V čl. 3  sa vkladá nový odsek 1,  ktorý znie: „(1) Tajomník komisie do desiatich pracovných  dní od ukončenia výzvy na predkladanie projektov zaeviduje všetky žiadosti o poskytnutie dotácií, ktoré odbor informatiky a elektronických služieb na základe žiadosti gestora zverejní na internetovej stránke úradu.“. Doterajšie odseky 1 až 11 sa označujú ako odseky 2 až12.

3. V čl. 3 odsek 2  znie: „(2) Tajomník komisie skontroluje obsah zaevidovanej žiadosti.“.

4. V čl. 5 ods. 4  sa slovo „predložiť“ nahrádza slovami „oznámiť nedostatky“,  vypúšťajú sa slová „návrh na vykonanie následnej finančnej kontroly“ a slová „O návrhu na vykonanie kontroly“  sa nahrádzajú slovami „O nedostatkoch“. 

5. V čl. 5 ods. 7 sa vypúšťajú slová  „podľa osobitného predpisu)“.

Čl. II

Táto smernica nadobúda účinnosť 18.januára  2010.

Číslo : 652 /2010/KVÚV
									   
									     Ing. Igor Federič
									vedúci Úradu vlády SR